SAM คัดบ้านเดี่ยวสวยหรูและคอนโดกลางกรุงฯ ขายประะมูล
SAM คัดบ้านเดี่ยวสวยหรูและคอนโดกลางกรุงฯ รวมทั้งทรัพย์ลงทุนอื่น ๆ ทำเลดีทั่วไทย จัดประมูลออนไลน์ เคาะราคา 25 มิ.ย.นี้
14 มิ.ย. 2564

นายธรัฐพร เตชะกิจขจร ผู้จัดการ บริษัท บริหารสินทรัพย์สุขุมวิท จำกัด (บสส.) หรือ SAM เผยว่า SAM พร้อมจัดงานประมูลทรัพย์สินรอการขาย (NPA) ผ่านช่องทางอออนไลน์อย่างต่อเนื่องในเดือนมิถุนายน 2564 เตรียมคัดอสังหาริมทรัพย์มือสองทั่วไทย เปิดโอกาสการลงทุนแก่นักลงทุนรายย่อยและรายใหญ่ออกประมูล มูลค่ารวมทั้งสิ้นประมาณ 500 ล้านบาท โดยกำหนดจัดงานใน วันศุกร์ที่ 25 มิถุนายน 2564 ณ สำนักงานใหญ่ของ SAM อาคารซันทาวเวอร์ส บี ชั้น 24 ถ.วิภาวดีรังสิตตัวอย่างทรัพย์อยู่อาศัยทำเลดีในกรุงเทพฯ อาทิ บ้านเดี่ยวสวยหรู เนื้อที่ 81.2 ตร.ว. โครงการ มัณฑนา วัชรพล-รามอินทรา เขตบางเขน ใกล้ตลาดเลิศอุบล และบริเวณห้าแยกวัชรพล ไม่ไกลจากทางด่วนรามอินทรา-อาจณรงค์ และโครงการรถไฟฟ้าสายสีชมพูในอนาคต ราคาเริ่มต้น 5.49 ล้านบาท คอนโด Low Rise ในโครงการ ซีณิธ เพลสสุขุมวิท พื้นที่ 46.04 ตร.ม. ซ.สุขุมวิท 71/1 เขตพระโขนง ทำเลดี ใกล้รถไฟฟ้าสถานีพระโขนง ราคาเริ่มต้น 3.09 ล้านบาทนอกจากนี้มีทรัพย์ลงทุนที่น่าสนใจเขตปริมณฑลและต่างจังหวัด อาทิ ที่ดินเปล่า เนื้อที่ 10 ไร่ 1 งานเศษ ตั้งอยู่ถนนเลียบคลอง 5 อ.คลองหลวง จ.ปทุมธานี แหล่งชุมชนอยู่อาศัย และหน่วยงานราชการ การคมนาคมสะดวก สามารถเดินทางไปถนนสายรังสิต-นครนายก, บางปะอิน และลำลูกกาได้ ราคาเริ่มต้น 37.34 ล้านบาท ที่ดินเปล่า เนื้อที่เกือบ 3 ไร่ ซ.เทพประสิทธิ์ 4 อ.บางละมุง จ.ชลบุรี ตั้งอยู่ในย่านที่อยู่อาศัย และแหล่งท่องเที่ยว ไม่ไกลจากหาดจอมเทียน เขาพระตำหนัก (เขาพระบาท) วัดชัยมงคล และอันเดอร์วอเตอร์เวิลด์พัทยา ราคาเริ่มต้น 30.87 ล้านบาท และ อาคารสำนักงาน เนื้อที่ 49 ไร่ 2 งานเศษ ทำเลดีใจกลางเมือง จ.ตาก การคมนาคมสะดวก ใกล้ศูนย์วิจัยและบำรุงพันธุ์สัตว์ตาก มหาวิทยาลัยเทคโนโลยีราชมงคลล้านนาตาก ราคาเริ่มต้น 24.60 ล้านบาท เป็นต้นทั้งนี้ ผู้ที่สนใจเข้าร่วมประมูลจะต้องลงทะเบียนล่วงหน้าและยื่นซองประมูลพร้อมเอกสารประกอบการประมูลผ่านช่องทางไปรษณีย์ด่วนพิเศษ (EMS) ภายในวันที่ 17 มิถุนายน 2564 สำหรับช่วงสถานการณ์โควิด-19 SAM ตระหนักถึงสวัสดิภาพและความปลอดภัยของลูกค้าและผู้เกี่ยวข้องทุกคนเป็นสำคัญ จึงจัดการถ่ายทอดสด (live) งานประมูลผ่านช่องทาง Facebook เพื่ออำนวยความสะดวกให้แก่ลูกค้าได้รับชมตลอดงานพร้อมประกาศผลผู้ชนะการประมูล เริ่มตั้งแต่เวลา 10.00 น. เป็นต้นไป สอบถามรายละเอียดได้ที่ Call Center 02-686-1888 และดูรายละเอียดทรัพย์สินได้ทางเว็บไซต์ที่ www.sam.or.th รวมทั้งช่องทางออนไลน์ที่หลากหลายและสะดวกรวดเร็ว ทั้งแอปพลิเคชัน SAM NPA ในระบบ Android และ IOS หรือแอด ID Line @Samline ติดตาม Facebook Fanpage ทรัพย์มือสองต้อง SAM หรือ SAM NPA Channel บน YouTube และ @SAM_NPA บน Twitter เพื่อติดตามข้อมูลข่าวสารดี ๆ จาก SAM